รายงานของสหประชาชาติ วิพากษ์ตำหนิประเทศไทย เรื่องการปฏิบัติต่อผู้อพยพและผู้ลี้ภัย
รายงานที่สหประชาชาติมอบหมายให้จัดทำขึ้น วิพากษ์ตำหนิประเทศไทย เกี่ยวกับการปฏิบัติต่อผู้ที่อพยพมาจากที่อื่นและผู้ลี้ภัย ประเทศไทยนั้นเป็
รายงานที่องค์การด้านการอพยพย้ายถิ่นฐานระหว่างประเทศนำออกเผยแพร่ในวันอังคารระบุว่ามีผู้อพยพย้ายถิ่นฐานมาพำนักอยู่ในประเทศไทย สองล้านกว่าคนส่วนใหญ่เป็นผู้ใช้แรงงาน แต่ถึงแม้ผู้อพยพย้ายถิ่นฐานเหล่านั้น มีส่วนทำให้เศรษฐกิจไทยงอกเงยขึ้นปีละอีกสองพันกว่าล้านเหรียญสหรัฐก็ตาม แต่ส่วนใหญ่ก็โดนตั้งข้อรังเกียจเดียดฉันท์และโดนฉกฉวยประโยชน์ คุณ กวี-เยียบ ซัน ผู้ประสานงานของสหประชาชาติประจำประเทศไทยกล่าวว่าประเทศไทยมีกฎหมายดีๆ สำหรับคุ้มครองผู้อพยพย้ายถิ่นฐานแต่การบังคับใช้กฎหมายเหล่านั้นไม่สู้จะดีนัก คุณกวี-เยียบ ซัน กล่าวไว้ตอนนี้ว่า "บ่อยครั้งทีเดียวผู้อพยพย้ายถิ่นฐานไม่ได้รับค่าแรงขั้นต่ำที่ระบุไว้ในกฎหมายแรงงานไทยและในทางกลับกัน พวกเขาก็ไม่กล้าไปร้องเรียนเรื่องเหล่านั้นเนื่องจากกลัวว่าจะโดนไล่ออกถูกจับกุมและโดนเนรเทศออกไป " ผู้อพยพย้ายถิ่นฐานราวร้อยละ 66อยู่ในประเทศไทยโดยผิดกฎหมาย รายงานฉบับนั้นระบุว่ากระบวนการลงทะเบียนผู้อพยพย้ายถิ่นฐานของประเทศไทยกำลังเพิ่มความเข้มงวด ทำให้ผู้อพยพย้ายถิ่นฐานที่ไม่มีเอกสารสำคัญ ที่โดนฉกฉวยประโยชน์อย่างง่ายดายมีจำนวนมากขึ้น คุณโรซาเลีย ซีออร์ติโนผู้เขียนรายงานฉบับนั้นกล่าวว่า มีความสำเหนียกแบบผิดๆ ว่าผู้อพยพย้ายถิ่นฐานแย่งงานจากคนไทยเธอกล่าวไว้ตอนนี้ว่า "คนไทยมองเห็นว่างานเหล่านั้นเป็นงานต่ำๆหรือไม่ก็จ่ายค่าแรงถูกเกินไปด้วยเหตุนี้ เรื่องที่ว่าเป็นเรื่องสำคัญ ที่จะต้องนำมาประกอบการพิจารณา เพราะกำลังมีการกดดันให้ส่งผู้อพยพเหล่านั้นกลับไปยังถิ่นฐานเดิมมากขึ้นเรื่อยๆโดยอ้างว่าคนงานไทยไม่มีงานทำเรื่องนั้นไม่มีข้อพิสูจน์ว่าเป็นความจริง เมื่อดูจากประวัติความเป็นมาในอดีต " ผู้ประสานงานของสหประชาชาติประจำประเทศไทยกวี-เยียบ ซัน กล่าวว่าผู้อพยพย้ายถิ่นฐานมาอยู่ในประเทศไทยนั้นเป็นคนที่มาจากพม่าอาจถึงร้อยละ 80 ผู้ลี้ภัยจากพม่าที่หลบหนีการรังควาญกลั่นแกล้งและความยากจนมานั้นมีจำนวนเป็นพันๆ คน ประเทศไทยให้ที่พักพิงแก่ผู้ลี้ภัย ที่มาจากพม่าจำนวน150,000 คนโดยพวกเขาพำนักอยู่ตามค่ายผู้ลี้ภัยตามเขตชายแดน และร่วมงานกับสหประชาชาติในการช่วยให้คนเหล่านั้นไปตั้งหลักแหล่งใหม่ในประเทศที่สาม ตั้งแต่ปีพุทธศักราช 2547 ถึงปีพุทธศักราช2550 นั้น สหรัฐซึ่งรับผู้ลี้ภัยจากประเทศไทยเข้าประเทศมากที่สุดนั้นรับชาวลาวเผ่าโม้งและชาวพม่า 30,000 กว่าคนเข้ามาตั้งหลักแหล่งใหม่ในประเทศ รายงานตำหนิประเทศไทยว่า จำกัดการเข้าเยี่ยมกลุ่มผู้ลี้ภัยบางกลุ่มของสหประชาชาติ อย่างเช่นกลุ่มชาวรัฐฉาน กลุ่มชาวลาวเผ่าโม้งพวกโรฮิงยาและกลุ่มชาวเกาหลีเหนือ สหประชาชาติกำลังเกลี้ยกล่อมให้ประเทศไทย ให้สัตยาบันอนุสัญญาระหว่างประเทศเกี่ยวกับการคุ้มครองคนงานผู้อพยพย้ายถิ่นฐาน และผู้ลี้ภัยและอนุญาตให้คณะกรรมการฝ่ายผู้ลี้ภัยแห่งสหประชาชาติไปเยี่ยมและประเมินสภาพของผู้ที่มีวิสัยว่า จะอยู่ในข่ายผู้ลี้ภัยได้อย่างเป็นเอกเทศ